Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Belgia pealinna Brüsseli lähistel hukkus pussitamise tõttu politseinik. Rünnakut peetakse terroriaktiks, kuid juurdlus veel käib.
Ründaja pussitas politseinikku kaela ning tulistas üht teist politseinikku relvast.

Kolmas politseinik tulistas ründajat seejärel jalgadesse ja kõhupiirkonda. Ründaja viidi haiglasse, kus ta Belgia meedia teatel hiljem suri, vahendas The Times.

Üks allikas Belgia õigussüsteemist kinnitas AFP-le, et rünnak võis olla terroriakt, kuid praegu veel puuduvad tõendid selle kinnitamiseks.

Kohaliku meedia teatel rünnati kahte politseinikku Bruxelles du Nord raudteejaama lähistel 7.15 õhtul.

Väidetavalt külastas ründaja samal päeval Evere piirkonna politseijaoskonda, kus teatas, et kavatseb varsti politseinikke rünnata.

Seejärel läks ta vabatahtlikult psühhiaatriakliinikusse, kust ta hiljem vabastati.

Brüsselis toimus 2015. aastal islamiriigi terrorirünnak, milles hukkus 32 inimest.
## Pealkiri:

user
Belgias hukkus arvatavas terroriaktis pussitamise tõttu politseinik
assistant